CELEX: 62018TA0541
Language: ro
Date: 2020-12-16 00:00:00
Title: Cauza T-541/18: Hotărârea Tribunalului din 16 decembrie 2020 – Changmao Biochemical Engineering/Comisia [„Dumping – Importuri de acid tartric originar din China – Prelungirea unei taxe antidumping definitive – Stabilirea valorii normale – Protocolul de aderare a Chinei la OMC – Metoda țării analoge – Articolul 2 alineatul (7) și articolul 11 alineatul (2) din Regulamentul (UE) 2016/1036 – Vulnerabilitatea industriei Uniunii – Probabilitatea reapariției prejudiciului – Dreptul la apărare – Obligația de motivare”]

22.2.2021   
            
            
               RO
            
            
               Jurnalul Oficial al Uniunii Europene
            
            
               C 62/26
            
         
      Hotărârea Tribunalului din 16 decembrie 2020 – Changmao Biochemical Engineering/Comisia
      (Cauza T-541/18) (1)
      
      („Dumping - Importuri de acid tartric originar din China - Prelungirea unei taxe antidumping definitive - Stabilirea valorii normale - Protocolul de aderare a Chinei la OMC - Metoda țării analoge - Articolul 2 alineatul (7) și articolul 11 alineatul (2) din Regulamentul (UE) 2016/1036 - Vulnerabilitatea industriei Uniunii - Probabilitatea reapariției prejudiciului - Dreptul la apărare - Obligația de motivare”)
      (2021/C 62/31)
      Limba de procedură: engleza
      
         Părțile
      
      
         Reclamantă: Changmao Biochemical Engineering Co. Ltd (Changzhou, China) (reprezentanți: K. Adamantopoulos și P. Billiet, avocați)
      
         Pârâtă: Comisia Europeană (reprezentanți: A. Demeneix și M. França, agenți)
      
         Interveniente în susținerea pârâtei: Distillerie Bonollo SpA (Formigine, Italia), Industria Chimica Valenzana (ICV) SpA (Borgoricco, Italia), Caviro Distillerie Srl (Faenza, Italia) (reprezentant: R. MacLean, solicitor)
      
         Obiectul
      
      Cerere întemeiată pe articolul 263 TFUE prin care se solicită anularea Regulamentului de punere în aplicare (UE) 2018/921 al Comisiei din 28 iunie 2018 de instituire a unei taxe antidumping definitive la importurile de acid tartric originar din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului (JO 2018, L 164, p. 14)
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  Obligă Changmao Biochemical Engineering Co. Ltd la plata cheltuielilor de judecată.
               
            
         (1)  JO C 408, 12.11.2018.